CELEX: 62015CA0241
Language: da
Date: 2016-06-01 00:00:00
Title: Sag C-241/15: Domstolens dom (Anden Afdeling) af 1. juni 2016 — Parchetul de pe lângă Curtea de Apel Cluj mod Niculaie Aurel Bob-Dogi (anmodning om præjudiciel afgørelse fra Curtea de Apel Cluj — Rumænien) (Præjudiciel forelæggelse — politisamarbejde og retligt samarbejde i straffesager — rammeafgørelse 2002/584/RIA — den europæiske arrestordre — artikel 8, stk. 1, litra c) — forpligtelse til at medtage oplysninger vedrørende eksistensen af en »arrestordre« i den europæiske arrestordre — manglende forudgående national arrestordre, der er forskellig fra en europæisk arrestordre — konsekvens)

8.8.2016   
            
            
               DA
            
            
               Den Europæiske Unions Tidende
            
            
               C 287/12
            
         Domstolens dom (Anden Afdeling) af 1. juni 2016 — Parchetul de pe lângă Curtea de Apel Cluj mod Niculaie Aurel Bob-Dogi (anmodning om præjudiciel afgørelse fra Curtea de Apel Cluj — Rumænien)
   (Sag C-241/15) (1)
   
   ((Præjudiciel forelæggelse - politisamarbejde og retligt samarbejde i straffesager - rammeafgørelse 2002/584/RIA - den europæiske arrestordre - artikel 8, stk. 1, litra c) - forpligtelse til at medtage oplysninger vedrørende eksistensen af en »arrestordre« i den europæiske arrestordre - manglende forudgående national arrestordre, der er forskellig fra en europæisk arrestordre - konsekvens))
   (2016/C 287/15)
   Processprog: rumænsk
   
      Den forelæggende ret
   
   Curtea de Apel Cluj
   
      Parter i hovedsagen
   
   
      Sagsøger: Parchetul de pe lângă Curtea de Apel Cluj
   
      Sagsøgt: Niculaie Aurel Bob-Dogi
   
      Konklusion
   
   
               1)
            
            
               Artikel 8, stk. 1, litra c), i Rådets rammeafgørelse 2002/584/RIA af 13. juni 2002 om den europæiske arrestordre og om procedurerne for overgivelse mellem medlemsstaterne, som ændret ved Rådets rammeafgørelse 2009/299/RIA af 26. februar 2009, skal fortolkes således, at begrebet »arrestordre« i denne bestemmelse skal forstås som en national arrestordre, der er forskellig fra en europæisk arrestordre.
            
         
               2)
            
            
               Artikel 8, stk. 1, litra c), i Rådets rammeafgørelse 2002/584, som ændret ved rammeafgørelse 2009/299, skal fortolkes således, at den fuldbyrdende judicielle myndighed, når en europæisk arrestordre, grundlaget for hvilken er en »arrestordre« som omhandlet i denne bestemmelse, ikke nævner, at der foreligger en national arrestordre, ikke skal fuldbyrde denne arrestordre, hvis denne myndighed, henset til de oplysninger, der er afgivet i medfør af artikel 15, stk. 2, i rammeafgørelse 2002/584, med ændringer, samt alle øvrige oplysninger, som den har til rådighed, konstaterer, at den europæiske arrestordre ikke er gyldig, da den er blevet udstedt uden, at der rent faktisk er blevet udstedt en national arrestordre, der er forskellig fra den europæiske arrestordre.
            
         
      (1)  EUT C 245 af 27.7.2015.